Ha? (sjónvarpsþáttur)

Sjónvarpsþátturinn Ha? er spurninga- og skemmtiþáttur sem hóf göngu sína á Skjá einum snemma árs 2011. Þátturinn sker sig nokkuð úr hefðbundnum íslenskum spurningaþáttum í sjónvarpi að því leyti að stig keppenda eru algjört aukaatriði, en höfuðáherslan er á skemmtanaþáttinn.

Skipulag þáttarins 

Ha? er undir sterkum áhrifum frá breskum spurningaþáttum á borð við Never mind the Buzzcocks, A Question of Sport, Have I got News for You? og Q.I. Uppbygging allra þessara þátta er keimlík: spyrill og þáttarstjórnandi situr í miðjunni og hefur keppnislið til beggja handa, sem skipuð eru föstum keppanda og einum eða tveimur gestum, sem eru nýir í hverri viku. Afþreyingargildið er í fyrirrúmi og keppast þátttakendur frekar við að slá á létta strengi en að hala inn stig.

Ha? er ekki fyrsti þáttur þessarar gerðar í íslensku sjónvarpi. Þátturinn Þetta helst var sýndur um nokkurra ára skeið á RÚV, en honum svipað mjög til Have I got News for You?

Hver þáttur af Ha? skiptist upp í þrjú hólf. Í fyrsta hólfi eru einkum spurningar og þrautir sem tengjast nýlegum fréttum dagblaðanna og efni sem finna má á samskiptavefnum Facebook. Í öðru hólfi er leitað mjög í smiðju bresku Q.I.-þáttanna og spurt spurninga um sérviskuleg efni, þar sem oftar en ekki er leitast við að leiðrétta almenn sannindi. Í þriðja hólfi fer mikið fyrir skoplegum myndböndum af YouTube og þáttarstjórnandi og föstu keppendurnir söngla kunn dægurlög í lið sem fenginn er að láni úr Never mind the Buzzcocks.

Stjórnendur og gestir 

Jóhann G. Jóhannsson leikari er spyrill og þáttarstjórnandi í Ha?. Fastagestirnir í fyrstu þáttaröð voru Edda Björg Eyjólfsdóttir leikkona og Sólmundur Hólm Sólmundarson skemmtikraftur. Þegar sýningar á annarri þáttaröð hófust í september 2011 var tilkynnt að Sólmundur myndi einn vera í hlutverki fastagests. Í fjórðu þáttaröðinni, vorið 2013, bættist Gunnar Sigurðarson í hópinn sem fastagestur. Aðalhöfundur spurninga er Stefán Pálsson.

Gestir í 1. þáttaröð, vor 2011:
 1. þáttur, Karl Sigurðsson og Guðmundur Pálsson
 2. þáttur, Jón Gnarr og Katla Margrét Þorgeirsdóttir
 3. þáttur, Freyr Eyjólfsson og Halldór Gylfason
 4. þáttur, Ólafía Hrönn Jónsdóttir og Þorsteinn Guðmundsson
 5. þáttur, Jóhannes Haukur Jóhannesson og Atli Þór Albertsson
 6. þáttur, Sverrir Þór Sverrisson og Pétur Jóhann Sigfússon
 7. þáttur, Katrín Jakobsdóttir og Felix Bergsson
 8. þáttur, Ilmur Kristjánsdóttir og Hallgrímur Ólafsson
 9. þáttur, Ingólfur Þórarinsson og Hannes Heimir Friðbjarnarson
 10. þáttur, Andri Freyr Viðarsson og Guðrún Dís Emilsdóttir
 11. þáttur, Gunnar Hansson og Friðrik Friðriksson
 12. þáttur, Björn Bragi Arnarsson og Gylfi Ægisson
 13. þáttur, Hilmar Guðjónsson og Kristín Þóra Haraldsdóttir
 14. þáttur, Friðrik Dór Jónsson og Jón Jónsson
 15. þáttur, Sigmar Vilhjálmsson og Jóhannes Ásbjörnsson

Gestir í 2. þáttaröð, haust 2011:
 1. þáttur, Helga Braga Jónsdóttir, Kjartan Guðjónsson og Árni Pétur Guðjónsson
 2. þáttur, Björk Jakobsdóttir, Atli Þór Albertsson og Gunnar Sigurðarson
 3. þáttur, Felix Bergsson, Vilhelm Anton Jónsson og Anna Svava Knútsdóttir
 4. þáttur, Hermann Gunnarsson, Edda Björgvinsdóttir og Gylfi Ægisson
 5. þáttur, Hafdís Huld Þrastardóttir, Steinþór Hróar Steinþórsson og Ágúst Bent Sigbertsson
 6. þáttur, Sverrir Þór Sverrisson, Hjörvar Hafliðason og Egill Einarsson
 7. þáttur, Gunnar Helgason, Ásmundur Helgason og Þorgerður Katrín Gunnarsdóttir
 8. þáttur, Hjálmar Hjálmarsson, Guðlaug Elísabet Ólafsdóttir og Þorsteinn Guðmundsson
 9. þáttur,  Sigurður Björn Blöndal, Heiða Kristín Helgadóttir og Jón Gnarr
 10. þáttur, Björn Bragi Arnarsson, Auðunn Blöndal og Pétur Jóhann Sigfússon
 11. þáttur, Gunnar Hansson, Þóra Sigurðardóttir og Björgvin Franz Gíslason
 12. þáttur, Helgi Seljan, Freyr Eyjólfsson og Guðrún Dís Emilsdóttir
 13. þáttur, Karl Sigurðsson, Guðmundur Pálsson og Birgitta Haukdal
 14. þáttur, Jakob Frímann Magnússon, Davíð Þór Jónsson og Steinn Ármann Magnússon

Gestir í 3. þáttaröð, vor 2012:
 1. þáttur, upprifjunarþáttur - brot af því besta
 2. þáttur, Sigurður Eggertsson, Einar Örn Jónsson og Sigurður Sveinsson
 3. þáttur, Bergur Ebbi Benediktsson, Auður Haralds og Halldór Halldórsson
 4. þáttur, Hannes Óli Ágústsson, Aðalbjörg Árnadóttir og Óskar Jónasson
 5. þáttur, Jón Jónsson, Ólöf Jara Skagfjörð og Friðrik Dór Jónsson
 6. þáttur, Gísli Einarsson, Logi Bergmann Eiðsson og Gísli Marteinn Baldursson
 7. þáttur, Saga Garðarsdóttir, Gunnar Hansson og Friðrik Friðriksson
 8. þáttur, Jóhannes Haukur Jóhannesson, Atli Þór Albertsson og Pétur Örn Guðmundsson
 9. þáttur, Ari Eldjárn, Jóhann Alfreð Kristinsson og Dóra Jóhannsdóttir
 10. þáttur, Sverrir Þór Sverrisson, Gunnar Sigurðsson og Vilhelm Anton Jónsson
 11. þáttur, Björk Jakobsdóttir, Ari Matthíasson og Felix Bergsson
 12. þáttur, Guðjón Davíð Karlsson, Vignir Rafn Valþórsson og Stefán Karl Stefánsson

Gestir í 4. þáttaröð, vor 2013:
 1. þáttur, Páll Óskar Hjálmtýsson og Friðrika Hjördís Geirsdóttir
 2. þáttur, Kristján Guy Burgess og Örn Úlfar Sævarsson
 4. þáttur, Kjartan Guðjónsson og Árni Pétur Guðjónsson
 4. þáttur, Benedikt Valsson og Fannar Sveinsson
 5. þáttur, Maríanna Clara Lúthersdóttir og Saga Garðarsdóttir
 6. þáttur, Ágústa Eva Erlendsdóttir og Ólafur Jóhannesson
 7. þáttur, Ólafía Hrönn Jónsdóttir og Halldóra Geirharðsdóttir
 8. þáttur, Sveinn Waage og Úlfar Linnet
 9. þáttur, Gísli Rúnar Jónsson og Laddi
 10. þáttur, Helga Braga Jónsdóttir og Ari Eldjárn
 11. þáttur, Eva María Jónsdóttir og Gísli Marteinn Baldursson

Íslenskir sjónvarpsþættir
Spurningaþættir